钦定古今图书集成/明伦汇编/氏族典/第086卷 > 胡渊
## 钦定古今图书集成/明伦汇编/氏族典/第086卷 > 胡渊

按《畿辅通志》：“渊字见心，永年人。岁贡，任盱眙主簿。流
寇压境，渊竭力死守。或谓非印官可去，渊奋袂而起，
至龟山寺，手刃数贼。贼惊怖将遁，会马蹶被执，大骂
不屈死。事闻，予祭。”

===胡国宾===按《陕西通志》：“国宾，保安庠生。守城御贼。城破趋归家，
卫其母，持利刃当门手刃二贼，遂遇害。”